**Τετάρτη, 18 Αυγούστου 2021**

**ΔΕΛΤΙΟ ΤΥΠΟΥ**

**Αποχέτευση Δήμου Παλλήνης: Ξεκινούν οι αιτήσεις για συνδέσεις ακινήτων**

* ***Από Δευτέρα 23 Αυγούστου έως 20 Σεπτεμβρίου, η διαδικασία υποβολής αιτήσεων***
* [***Όλοι οι δρόμοι***](https://www.eydap.gr/userfiles/47614413-661a-4fba-ba7c-a14f00cfa261/Anakoinosi_Pallini_1.pdf)***από τους οποίους ξεκινά το έργο και οι ιδιοκτήτες πρέπει να υποβάλλουν αίτηση σύνδεσης***
* ***Ποια*** [***δικαιολογητικά***](https://www.eydap.gr/userfiles/47614413-661a-4fba-ba7c-a14f00cfa261/Dikaiologitika_Pallini.pdf) ***απαιτούνται***

[Πρόσκληση](ΕΠΙΣΤΟΛΗ%20ΔΗΜΑΡΧΟΥ%20ΑΠΟΧΕΤΕΥΣΗ.docx) στους [**ιδιοκτήτες ακινήτων που βρίσκονται στις οδούς από τις οποίες ξεκινά το έργο της Αποχέτευσης**](https://www.eydap.gr/userfiles/47614413-661a-4fba-ba7c-a14f00cfa261/Anakoinosi_Pallini_1.pdf), ώστε να υποβάλλουν αιτήσεις σύνδεσης με το δίκτυο, απευθύνει ο Δήμαρχος Παλλήνης, **Θανάσης Ζούτσος**.

Η **διαδικασία** της πρώτης φάσης υποβολής αιτήσεων, **αρχίζει τη Δευτέρα 23 Αυγούστου και θα ολοκληρωθεί στις 20 Σεπτεμβρίου**.

Οι επόμενες φάσεις υποβολής αιτήσεων θα γίνονται σταδιακά, ανά περιοχή, όπως θα εξελίσσεται το έργο και θα κατασκευάζονται - ταυτόχρονα με το δίκτυο ακαθάρτων - και οι εξωτερικές διακλαδώσεις για τη σύνδεση των ακινήτων.

Υπογραμμίζουμε ότι, **ο Δήμος Παλλήνης, εξασφάλισε ότι, και οι συνδέσεις των ακινήτων να είναι ΔΩΡΕΑΝ για τους ιδιοκτήτες.**

Οι αιτήσεις μπορούν να υποβάλλονται, είτε ηλεκτρονικά (σκαναρισμένα αρχεία) στην διεύθυνση [derkopasp@eydap.gr](mailto:derkopasp@eydap.gr), είτε αυτοπροσώπως:

* Στο **Δημαρχείο Παλλήνης (Ιθάκης 12, Γέρακας),** σε ειδικό γραφείο που έχει δημιουργηθεί σε συνεργασία με την ΕΥΔΑΠ, **κάθε Τρίτη και Πέμπτη, από 9.00 έως 14.00.** Θα τηρείται αυστηρά σειρά προτεραιότητας και όλα τα μέτρα προστασίας κατά του COVID 19. Πληροφορίες στα τηλέφωνα 210-6604663 και 6970971576.
* Στο αρμόδιο **Περιφερειακό Κέντρο της ΕΥΔΑΠ ΑΕ** (**Λεωφ. Μεσογείων, 419, Αγ. Παρασκευή**). Πληροφορίες στα τηλέφωνα 210 214 3181 – 3188.

Οι ιδιοκτήτες μπορούν να «κατεβάσουν» την αίτηση για την κατασκευή της εξωτερικής διακλάδωσης και τον κατάλογο με τα απαιτούμενα δικαιολογητικά, από την ιστοσελίδα του Δήμου Παλλήνης, [www.pallini.gr](http://www.pallini.gr) κι από την ιστοσελίδα της ΕΥΔΑΠ [www.eydap.gr](http://www.eydap.gr). Μπορούν ακόμη να τα παραλάβουν κι από το Δημαρχείο Παλλήνης.

Σας επισυνάπτουμε την [Ανακοίνωση](file:///C:\Users\vasil\Downloads\1η%20ΑΝΑΚΟΙΝΩΣΗ%20ΙΔΙΟΚΤΗΤΕΣ%20ΑΚΙΝΗΤΩΝ%20ΠΑΛΛΗΝΗ%20FINAL.pdf) της **ΕΥΔΑΠ,** η οποία είναι φορέας υλοποίησης του έργου, στο πλαίσιο Προγραμματικής Σύμβασης που υπέγραψε με τον Δήμο Παλλήνης, στην οποία συμπεριλαμβάνεται ο [**πλήρης κατάλογος των οδών από τις οποίες ξεκινά το έργο**](https://www.eydap.gr/userfiles/47614413-661a-4fba-ba7c-a14f00cfa261/Anakoinosi_Pallini_1.pdf) και τα [**δικαιολογητικά**](https://www.eydap.gr/userfiles/47614413-661a-4fba-ba7c-a14f00cfa261/Dikaiologitika_Pallini.pdf) που απαιτούνται.

Επιπλέον, σας επισυνάπτουμε την [**Ενημερωτική Επιστολή – Κάλεσμα προς τους ιδιοκτήτες, του Δημάρχου Παλλήνης, Θανάση Ζούτσου**](file:///C:\Users\vasil\Downloads\ΕΠΙΣΤΟΛΗ%20ΔΗΜΑΡΧΟΥ%20ΑΠΟΧΕΤΕΥΣΗ.docx)(περιλαμβάνεται και ο κατάλογος των οδών της πρώτης φάσης).

**Από το Γραφείο Τύπου**